SALAAM ALEIKUM
Rauha teille kaikille. Rakkaat katsojat, tervetuloa ohjelmamme pariin.
Vieraanamme on tuttuun tapaan rabbi Jason.
Herra Jeesus kohtasi hänet ja muutti hänen elämänsä.
Tervetuloa, rabbi Jason. On ilo tavata taas. Salaam aleikum.
Aleikum salaam. Hienoa olla täällä taas, habibi, rakas ystäväni.
Viime jaksossa puhuimme Jumalasta, yhteydestä sekä siitä, -
että Jumala loi meidät tarkoitusta var- ten, eli yhteyteen Hänen kanssaan.
Nyt haluaisin keskustella kanssasi aiheesta, -
joka vaivasi minua ennen kuin tutustuin Jeshuaan Messiaaseen.
Aihe on kolminaisuus. Muslimina ajattelin, -
että kristityt uskovat kolmeen eri jumalaan.
Mitä itse ajattelit tästä aiheesta ennen kuin tulit tuntemaan Jeshuan?
Olin aina käsittänyt, -
että juutalaisuus, kristinusko ja islam ovat monoteistisiä uskontoja.
Mutta ajatus kolminaisuudesta ei avautunut minulle.
En käsittänyt, kuinka se olisi voinut olla yksijumalaista.
Kolminaisuus ymmärretään usein väärin. Se ei ole helppo käsite.
Itse ajattelin, että Jumala Isänä, Poikana ja Pyhänä Henkenä -
on kolme, 1+1+1=3. En ajatellut kris- tinuskoa yksijumalaisena uskontona, -
koska mielsin kristittyjen uskovan kolmeen jumalaan.
Mitä sinä ajattelet kolminaisuuden käsitteestä?
Onko sinun Messiaaseen uskovana juutalaisena -
luontevaa käyttää termiä kolminaisuus?
Sana kolminaisuus ei tule minulta luontevasti, -
enkä muutenkaan suosi tätä sanaa, koska se on helppo käsittää väärin.
Tärkeimpiä rukouksia, jonka jokainen juutalainen oppii jo lapsena, on -
Shma Israel Adonai Eloheinu Adonai Echad; -
"Kuule, Israel! Herra, meidän Juma- lamme, Herra on yksi" (5. Moos. 6:4).
On ymmärrettävä se, että juutalaiset uskovat Jumalan ykseyteen.
Myös muslimit uskovat Jumalan ykseyteen.
Kun olin muslimi, uskoin Koraanin suuraan, -
jossa puhuttiin Allahin ykseydestä. Ykseyden käsite löytyy sieltä.
Siksi koin ongelmalliseksi sen, -
ettei Jumala olisikaan yksi, vaan kolme: Isä, Poika ja Pyhä Henki.
Ymmärrän täysin. Minunkin oli kamppailtava tämän aiheen kanssa.
Monet juutalaiset ajattelevat, että kristinuskossa ei ole kyse -
todellisesta yksijumalaisesta uskosta; että siinä rikotaan Jumalan ykseyttä.
Entä meille Jeesuksen seuraajina, onko Jumala yksi vai kolme?
- Hän on yksi.
Olemme siis yhtä mieltä siitä, että uskomme yhteen Jumalaan.
Uskomme yhteen Jumalaan; kaikki muu olisi epäjumalanpalvelusta.
Sittenhän minä olisin voinut pysyä muslimina ja sinä synagogassa.
Vai onko tällä ykseydellä jokin muu ulottuvuus?
On ymmärrettävä sanan echad, 'yksi', merkitys.
Mitä tarkoitetaan, kun sanotaan, että Jumala on yksi?
Sen voi hahmottaa muutamalla tavalla. Yksi on se, -
että kun Raamatussa sanotaan Jumalan olevan yksi, se tarkoittaa, -
että meidän tulee palvoa vain Häntä eikä mitään tai ketään muuta.
Uskomme siis ehdottomasti siihen, -
että meidän tulee palvoa ainoastaan yhtä Jumalaa.
Myös Uusi testamentti vahvistaa sen, että Jumala on yksi.
Mutta sitten on mietittävä myös sitä, miten Jumala voi olla yksi, -
kun puhumme Hänestä myös kolmena: -
Isänä, Av; Poikana, Ben; ja Pyhänä Henkenä, Ruach.
Rikkooko tämä Jumalan ykseyttä?
Puhuit Shma Israel -rukouksesta. Onko se päivittäinen uskontunnustus?
Kyllä. Se on päivittäinen rukous ja tunnustus Jumalan ykseydestä.
Jokainen juutalainen -
lausuu sen aamulla herättyään ja illalla nukkumaan mennessään.
Se on siis ensimmäinen rukous, jonka jokainen juutalainen lapsi oppii.
Se oli ensimmäinen rukous, jonka myös itse opetin omille pojilleni.
Kun tätä Yhtä kuvataan kolmessa muodossa, kolmella nimellä, -
niin miten itse viittaat asiaan, kun et mielelläsi puhu kolminaisuudesta?
On ensinnäkin tarkasteltava sanan echad, 'yksi', merkitystä.
Onko ylipäätään mahdollista sanoa, että on Isä, Poika ja Pyhä Henki.
Sana echad esiintyy ensimmäisen kerran 1. Mooseksen kirjan alussa, -
jossa Jumala sanoo: -
"Tehkäämme ihminen kuvaksemme, kaltaiseksemme."
Hän loi sitten miehen ja naisen ja to- tesi, että "he tulevat yhdeksi lihaksi".
Eli kahdesta erilaisesta tulee yksi. - Aivan.
Sana echad voi siis merkitä yhdistynyttä ykseyttä.
On ajatus ehdottomasta ykseydestä ja toisaalta yhdistyneestä ykseydestä.
Jälkimmäisessä kahdesta tulee yh- dessä yksi. Echad voi tarkoittaa tätä.
Sana esiintyikin ensi kerran juuri miehestä ja naisesta puhuttaessa.
Raamatussa käytetään sanaa echad myös kertomuksessa vakoojista, -
jotka palasivat kantaen yhtä viinirypäleterttua, eshkol echad.
Echad tarkoittaa tässä siis yhtä tertullista viinirypäleitä.
Vakoojat eivät kanna välissään vain yhtä viinirypälettä, -
vaan yhtä viinirypäleterttua. - Mutta siinä on monia rypäleitä.
Juuri niin. Vaikka rypäleitä on monia, echad, 'yksi', pätee silti terttuun.
Heprean kielessä on myös sana, joka tarkoittaa tiukasti yhtä, jachid.
Sen tarkka merkitys on "yksi".
Siihen ei kuulu yhdistyneen ykseyden ulottuvuutta.
Sen sijaan sana echad ei selvästikään tarkoita ehdotonta ykseyttä, -
vaan yhdistynyttä ykseyttä. Näin myös voimme ymmärtää Jumalan: -
Hän on yksi, joka ilmenee samalla Isänä, Poikana ja Pyhänä Henkenä.
Mutta mitä tarkoittaa Isänä ja Poikana oleminen? Kun olin muslimi, -
kuvittelin Jumalan istumassa kolmihenkisenä perheenä yhdessä.
Jotenkin pystyin kuvittelemaan Isän Jumalan ja myös Jeesuksen.
Hengen taas mielsin enkeli Gabrieliksi tai profeetaksi.
Siksi en kyennyt yhdistämään näitä kolmea yhdeksi.
On toisaalta tarpeen käsittää, että kyse on eräänlaisesta mysteeristä.
Ei ole mahdollista ymmärtää tai selittää täysin sitä, -
miten nämä kolme voivat olla yksi.
Nämä ovat inhimillisiä termejä, joilla yritämme kuvata jumaluutta.
Pyrimme näillä termeillä kuvaamaan sitä, -
miten Jumala on meihin yhteydessä.
Voimme palata 1. Mooseksen kirjaan, -
jossa sanotaan bereshit bara, "alussa Jumala loi".
Sana bara, "luoda tyhjästä", muodostuu kolmesta kirjaimesta, -
kirjaimista bet, resh ja alef. Käsitän, että tällä viitataan -
jumaluuteen, siis itse Jumalaan, ei kolminaisuuteen.
Tässä sanassa kirjain bet edustaa sanaa Ben, 'Poika'; -
kirjain resh edustaa sanaa Ruach, 'Henki'; -
ja kirjain alef edustaa sanaa Abba, 'Isä'.
Ajatus on se, että jo tähän luomista tarkoittavaan sanaan kytkeytyvät -
niin Poika, Henki kuin Isä. Kun mietimme luomistapahtumaa, -
siinähän Jumala puhui ja Henki liikkui vetten päällä.
Ymmärrän tämän siten, että syy Poika―Henki―Isä-järjestykselle on se, -
että Poika on kaikkein konkreettisin käsite.
Poika tuli lihaksi keskuuteemme ja olemme voineet nähdä Hänet.
Hän on esimerkki, jonka mukaisesti meidän tulisi pyrkiä elämään.
Muuten emme voi tuntea Jumalaa. Henkeä emme voi nähdä, -
mutta voimme tuntea Hengen liikkuvan keskuudessamme.
Isää ei voi nähdä kukaan, aivan kuten juutalaisuus ja islamkin opettavat.
Isä, Jumala, on niin yliaistillinen, ettei Häntä ole mahdollista tuntea -
tai olla Häneen kosketuksessa, koska Hän on täydellisesti "toinen".
Kun eräs opetuslapsista pyysi Jeshuaa näyttämään Isän, -
Hän vastasi, ettei kukaan voi nähdä Isää: -
"Joka on nähnyt minut, on nähnyt Isän."
Tämä siis tarkoittaa sitä, että islamin käsitys Jumalasta yliluonnollisena -
ja yliaistillisena on totta. Mutta Hän on samalla muutakin. - Juuri niin.
Jumala on täydellisesti "toinen". Hän on järjen ulottumattomissa.
Hänessä on kaikki pyhyys, kunnia ja majesteettius.
Tämä kaikki edustaa Isää. Kuinka sitten voimme tuntea tämän Yhden?
Hän tekee itsensä tiettäväksi Pojan kautta.
Ennen kuin Poikaa kutsuttiin Pojaksi, -
Häntä kutsuttiin Sanaksi, Jumalan Sanaksi.
Sanotaan, että Sana tuli lihaksi, ja tämä on todella merkityksellistä.
Miten voin tutustua sinuun? Kuule- malla sanat, jotka tulevat suustasi.
Vain siten voin ymmärtää. Jeshua sa- noi: Sydämen kyllyydestä suu puhuu.
Miten voimme tietää ihmisen sydämestä?
Sanoista, joita hänen suustaan tulee. Sanat kuvastavat ihmisen sydäntä.
Jeshua on Sana. Se merkitsee sitä, -
että jos haluaa tutustua Jumalaan, on katsottava Poikaa.
Eli jos emme tunne Jeesusta, voimme tuntea vain hyvin vähän Jumalaa?
Aivan, koska Jumala on niin "Toinen", ettei Häntä voi tuntea.
Ovatko juutalaisuus ja islam tämänkaltaisessa vaiheessa, -
koska ne eivät tunne Poikaa? - Kyllä, jotakin puuttuu.
Jumala todella ilmoittaa itsensä Heprealaisissa kirjoituksissa (VT).
Hän ilmestyy Henkensä kautta.
Hän myös ilmestyy palavassa pensaassa.
Hän johtaa israelilaisia pilvipatsaana päivällä ja tulipatsaana yöllä.
Hän ilmestyy Abrahamille muodossa, joka näyttäytyy kolmena miehenä.
Tässä näemme jälleen myös numeron kolme -
sekä sen, että Jumala ilmestyy miehenä.
Se, että Jumala tuli lihaksi Jeshuassa, -
on muoto, jonka voimme täydellisimmin käsittää.
Juutalaisuudessa Jumala ei siis ole yliaistillinen, -
vaan Hän on ilmestynyt monin eri tavoin.
Raamattua lukeva juutalainen voi huomata, -
että Jumala puhuu, kävelee ja ilmaisee itsensä ajassa ja tilassa.
Tämä on ollut aina Jumalan halu. Jo Eedenin puutarhassa -
Jumala käyskenteli illan viileydessä Adamin ja Eevan kanssa.
Syntiinlankeemuksen jälkeen Adam ja Eeva karkotettiin puutarhasta.
Sen jälkeen he eivät enää voineet kävellä Jumalan kanssa kuten ennen.
Jumala on aina halunnut kävellä kes- kuudessamme, mutta synti esti sen.
Islamin käsityksen mukaan Jumala ei astu aikaan eikä tilaan.
Hän ei näyttäydy persoonana.
Islamistakin löytyy tarina palavasta pensaasta, -
mutta kommentaattoreilla on ollut ongelmallista tulkita sitä, -
kuka oikein puhui pensaasta; oliko se Jumalan henki vai ääni.
Me emme voisi tuntea Jumalaa, ellei Hän tulisi alas ja ilmaisisi itseään.
Jos Jumala ei olisi jollakin tavalla puhunut, -
ei olisi myöskään mahdollista tietää Hänestä mitään.
On ajatus yleisestä ilmoituksesta: -
"Taivaat julistavat Jumalan olemassaoloa."
Myös luonnon järjestys kertoo siitä, -
että luonto ei ole voinut syntyä tyhjästä, vaan kaikella on oltava luoja.
Mutta jos Luoja ei olisi ilmoittanut itsestään, -
emme tietäisi Hänestä paljonkaan pelkän luonnon perusteella.
Yleisen ilmoituksen perusteella -
voimme siis tietää jotakin Jumalasta. Mutta emme voi tuntea Häntä -
ennen kuin Hän astuu aikaan ja tilaan ja puhuu meille.
Entä ajatus Pyhästä Hengestä enkelinä?
Jos sanomme vaikkapa enkeli Gabrielia Pyhäksi Hengeksi, -
silloinhan kutistamme Jumalan Hengen enkeliksi.
Millaisen ongelman näet siinä, jos sanon, että Pyhä Henki on enkeli?
Raamatulliselta näkökulmalta voi ajatella, että Henki edustaa -
yhteyden täyteyttä, jota voimme kokea Isän ja Pojan kanssa.
Raamatussa tämän asian merkityksellisyyden -
voi nähdä jo luomisen alkusyyssä. Isä, Poika ja Pyhä Henki -
ovat jo luomisen alkusyyssä sekä ykseys että moninaisuus.
Tämän lähtökohdan ansiosta -
myös ihmisten on mahdollista muodostaa keskinäinen yhteys.
Vain siksi, että Hän on yksi, -
myös me voimme tulla moninai- suudessamme yhteen ja yhdeksi.
Eräs toinen tapa hahmottaa asiaa on se, että Jumala tekee yhteistyötä -
luomakunnassa, ilmoituksessa ja pelastuksessa: -
Isän tahto ja halu on luoda ja rakentaa.
Poika taas on arkkitehti.
Henki puolestaan tekee työn; Hän liikkuu vetten päällä.
Henki oli siis tässä roolissa mukana luomisessa.
Sama pätee pelastukseen. Isä päättää pelastuksesta ja lunastuksesta.
Poika on välittäjä, joka antaa hen- kensä mahdollistaakseen pelastuksen.
Henki taas tulee asumaan meihin, -
jotta voimme olla pysyvässä yhteydessä Isään ja Poikaan.
Kyseessä on siis yksi Jumala, ei kolme.
On kyse yhdestä Jumalasta, jolla on kolme ilmenemismuotoa.
Olen tehnyt erään vaikuttavan havainnon.
Lähes kaikki merkityksellinen maailmassamme -
perustuu kolmetahoiselle rakenteelle.
Pohdin esimerkiksi sitä, että jos meidät on luotu Jumalan kuvaksi, -
niin eikö ihmisenkin tulisi olla siinä tapauksessa kolmitahoinen?
Näinhän juuri on: meillä on ruumis, sielu ja henki.
Jumalan kuvaksi luotu ihminen on siis kolmitahoinen.
Jumala on luoja, ilmoituksen antaja ja lunastaja.
Myös Jumalan sana kuvastaa Jumalan olemusta.
Heprealaiset kirjoitukset (VT) rakentuvat kolmesta osasta: -
laista, profeetoista ja kirjoituksista. Tätä kutsutaan Tanachiksi.
Toora eli viisi Mooseksen kirjaa annettiin kolmantena päivänä, -
3. kuukautena, 3. syntyneelle. Siinäkin näemme kolmitahoisuuden.
Kolmitahoisuus ilmenee jopa jumalanpalveluksessa.
Juutalaiset rukoilevat kolmesti päivässä.
Shma-rukouksessa on kolme osaa. Juutalaistemppeli oli kolmeosainen.
Heprealaisilla oli kolme kantaisää: Abraham, Iisak ja Jaakob.
Kaikki tämä kolmitahoisuus heijastaa Jumalan kolmitahoista olemusta.
Tyypillisestihän ajatellaan, -
että kolminaisuus on kristinuskon esittämä ajatus.
Mutta kolminaisuushan ei ole uusitestamentillinen keksintö, -
vaan se ilmenee aivan alusta lähtien. Sen juuret ovat juutalaisuudessa.
Tämä ajatus on todellakin lähtöisin juutalaisuudesta.
Joskaan kaikki rabbit eivät tätä seik- kaa nykyään kovin mielellään myönnä.
Jotkut muinaiset rabbit puhuivat siitä,-
miten Jumala keskusteli taivaassa Messiaan kanssa ennen luomistyötä.
Jumala sanoi Messiaalle: -
En luo maailmaa, jollet halua kärsiä ja kuolla ihmiskunnan puolesta.
Jumala siis halusi valmistaa parannuskeinon ennen sairautta.
Ajatus jumalallisesta Messiaasta löytyy siis jo -
muinaisista heprealaisista kirjoituk- sista, kuten Kuolleenmeren kääröistä.
Messias-viittauksia löytyy myös muista teksteistä, esim. Danielin kirjasta.
Näin ollen meidän on luovuttava siitä mielikuvasta, -
että kolmiyhteisyydessä jumalia olisi kolme.
Kolminaisuus edustaa Jumalan todellista ykseyttä.
Ehdottomasti.
Uskomme Jumalan ykseyteen, joka ilmenee siinä, -
miten Jumala on vuorovaikutuksessa maailman kanssa.
Onko ajatuksella Jumalasta Isänä, Poikana ja Pyhänä Henkenä -
mitään roolia sinulle henkilökohtaisesti seuratessasi Messiasta Jeshuaa?
Onko sillä jonkinlaista jokapäiväistä, henkilökohtaista merkitystä sinulle, -
vai onko kyse enemmänkin vain opista ja filosofisesta keskustelusta?
Se on minulle henkilökohtaisesti merkityksellinen ajatus.
Uskon siihen, -
että Poika, Jeshua, on se, joka esittelee meidät Isälle.
Hän tekee Isän tiettäväksi meille ja luo yhteyden meidän ja Isän välille.
Henki taas asuu meissä, antaa meille voiman -
sekä ohjaa ja johdattaa meitä.
Niinpä kun rukoilemme, -
rukoilemme Isää Hengessämme ja Pojan nimessä -
sen perusteella, mitä Hän on Vapahtajana tehnyt puolestamme.
Onko sinusta ongelmallista, -
jos Jumalan ajatellaan olevan ehdottomasti ja ikuisesti yksi siten, -
ettei kukaan voi tietää Hänestä mitään tai keskustella Hänen kanssaan?
Vai onko helpompaa mieltää Jumala yhdeksi, -
tuntemattomaksi, joka on jossakin eikä ole tekemisissä kanssamme -
ja on vain antanut meille käskyjä noudatettavaksi?
Jos Jumala olisi vain luonut maailmankaikkeuden -
ja poistunut sitten näyttämöltä, todellinen yhteys ei olisi mahdollista.
Luojan ja luotujen välillä ei voisi olla todellista rakkaussuhdetta, -
ellei ole jotakin keinoa päästä keskinäiseen yhteyteen.
Tämä ajatus juontaa juurensa itse luomistyön luonteeseen ja sen alkuun.
Jumala loi maan ja taivaan.
Jumalan piti löytää keino maan ja taivaan yhdistämiseksi.
Jumala yhdisti maan ja taivaan Pojan ja Hengen välityksellä.
Kuten muistamme, Jumalan Henki liikkui alussa vetten päällä.
Heidän yhteytensä antaa mallin siitä, -
millaiselta todellisen yhteyden olisi tarkoitus näyttää.
Rukoilisiko nyt tätä yhtä Jumalaa, joka haluaisi meidän tuntevan Hänet?
Pyydämme tässä hetkessä viisauden ja ilmestyksen Henkeä -
auttamaan meitä ymmärtämään yhtä Jumalaa; -
sitä, miten Hän ilmaisee itsensä lapsilleen luomakunnan kautta.
Jumala, avaa sydämemme ja silmämme, -
jos meidän on vaikea ymmärtää tätä asiaa.
Pyydämme Sinua valaisemaan Henkesi kautta -
ja auttamaan meitä käsittämään -
asian syvällisyyttä, totuudellisuutta ja merkityksellisyyttä elämässämme.
Siunaan kaikkia katselijoita Jeshuan nimessä.
Ennen kuin päätämme tämän jakson, totean omasta puolestani, -
että jos Jumala ei puhuisi meille eikä pyrkisi yhteyteen kanssamme, -
emme voisi tuntea Häntä.
Olemme keskustelleet Jumalan monista ominaisuuksista, -
mutta emme voisi tehdä niin, jollei meillä olisi yhteyttä Häneen.
Jos meillä ei olisi mahdollisuutta suhteeseen Hänen kanssaan, -
emme pystyisi selittämään, mitä tarkoittaa "Jumala on rakkaus".
Jumala käski meitä rakastamaan toisiamme, -
koska tämä rakkaus ja yhteys oli jo Hänessä itsessään.
Samahan koskee myös avioliittoa. Miehen ja naisen välinen avioliitto -
ja yhteys perustuu sille, että Jumala itse ilmentää yhteyttä.
Tähän yhteyteen kuuluu yhdenvertaisuus, -
joka ilmentää samalla sitä, kuinka meidän tulisi suhtautua toisiimme.
Jumala ilmentää siis itsessään yhteyttä. Mutta ajatteletko, -
että Hän loi meihin kaipauksen päästä tällaiseen yhteyteen Hänen kanssaan?
Ehdottomasti. Siksi varmasti maailmassa on niin monia uskontoja.
Ihmiset käsittävät, että elämässä on oltava jotakin enemmän.
Ja ilman tätä jotakin elämässä ei ole todellista merkitystä ja tarkoitusta.
Kaikki olisi turhuutta. Mitä mieltä on haalia omaisuutta, -
kun sitä ei kuitenkaan voi viedä mukanaan?
Egyptin faaraot yrittivät sitä kyllä mutta huonolla menestyksellä.
On sanonta: "En ole koskaan nähnyt muuttoauton seuraavan ruumisautoa."
Emme vie mitään mukanamme. Olisi surullista, jos tässä olisi kaikki.
Tämähän on ongelma myös uskonnon kanssa.
Uskonto yrittää saada ihmisiä tavoittelemaan monia asioita, -
kun taas Jumala pyytää meitä suhteeseen kanssaan.
Kiitos paljon, rabbi Jason, siitä mitä olet jakanut kanssamme.
Tämä jakso on nyt lopuillaan.
Haluan vielä todeta, että uskomme yhteen Jumalaan, -
joka ilmaisee itsensä Isänä, Poikana ja Pyhänä Henkenä.
Hän haluaa asua meissä -
ja olla kanssamme tästä hetkestä aina ikuisuuteen asti.
Toivon ja rukoilen, että tulisit tuntemaan tämän Jumalan, -
sillä Hän on etsinyt sinua jo kauan ja rakastaa sinua.
Rabbi Jason, kiitos vielä kovasti, ja tapaamisiin jälleen, rakas ystävä!
Suomennos: Sirpa Bågman